Mga Salmo.
123.
Iyahat ko kanimo ang akong mga mata, ikaw nga naghari sa kalangitan. 
Tan-awa, sama sa mga mata sa mga sulugoon nga nagtan-aw sa kamot sa ilang agalon, sama sa mga mata sa sulugoong babaye nga nagtan-aw sa kamot sa iyang agalong babaye, busa itutok ta ang atong mga mata kang Yahweh nga atong Dios hangtod nga kaluy-an kita niya. 
Kaluy-i kami, Yahweh, kaluy-i kami, kay napuno na kami sa pagpakaulaw. 
Napuno na kami sa pagbugalbugal sa mga matinamayon ug uban ang pagtamay sa mapahitas-on. 
